Ka December 1966, ke ile ka kgethwa gore ke be molebeledi wa lekala, e bile ka fetša mengwaga e mentši ke šoma ka ditaba tša semolao. Dihlatse tša Jehofa di ile tša dumelelwa semolao gore di hlankele Jehofa ka bolokologi nageng ya Portugal. (Bafil. 1:7) Di ile tša ngwadišwa semmušo ka di-18 tša December, 1974. Ngwanabo rena Nathan Knorr le Frederick Franz, bao ba bego ba etšwa ntlongkgolo, ba ile ba tla Portugal go tlo thaba le rena sebokeng se bohlokwahlokwa seo se bego se swaretšwe Oporto le Lisbon, gomme batho bao ba bilego gona sebokeng seo e bile ba 46 870.